কৃত্তিবাস (পত্রিকা)
কৃত্তিবাস হল পশ্চিমবঙ্গের কলকাতা হতে প্রকাশিত একটি  বাংলা সাহিত্য পত্রিকা। মূলত কবিতা পত্রিকা হিসাবেই ১৯৫৩ খ্রিস্টাব্দে এর আত্মপ্রকাশ। স্বাধীনতার উত্তরকালে একদল প্রতিভাবান তরুণ কবি পরীক্ষামূলক ভাবে এক নতুন নীতিতে কবিতা রচনা শুরু করেন। ফলে এই পত্রিকার মধ্য দিয়ে তাদের রচনায় বাংলা সাহিত্যে নতুন আঙ্গিকে কবিতা যেমন সমৃদ্ধ হয়েছে, তেমনই তরুণ কবিদের অনেকেই খ্যাতি অর্জন করেছেন। বাংলা সাহিত্যে জনপ্রিয় 'তরুণতম কবিদের মুখপত্র' কৃত্তিবাস পত্রিকা আভঁ-গার্দ ( ফরাসি শব্দ- avant garde) কবিতা পত্রিকা হিসাবে পরিচিত হয়।